Sidney Powell

Sidney Katherine Powell (født 1. mai 1955 i Durham i Nord-Carolina) er en amerikansk advokat og tidligere føderal anklager. Hun er best kjent for sin fremming av konspirasjonsteorier omkring presidentvalget i USA 2020.

Liv og virke

Bakgrunn 
Sidney Powell vokste opp i Raleigh i North Carolina. Hun tok kandidateksamen på University of North Carolina at Chapel Hill og juristeksamen i 1978 ved samme universitet.

Karriere 
Deretter var hun frem til 1988 assisterende distriktsanklager i Western District i Texas, i Northern District i Texas og i Eastern District i Virginia. Hun grunnla eget advokatfirma i 1993 i Dallas i Texas.

Engasjement for president Donald Trump 
I 2020 var hun del av gruppen av Donald Trumps private advokater da han forsøkte å erklære ugyldig resultatet av presidentvalget i USA 2020, der Joe Biden beseiret Trump. Etter at øvrige jurister i Trumps team hadde distansert seg fra henne, fortsatte hun å på egen hånd sende en rekke anmeldelser til føderale distriktsdomstoler, noe som førte til tapte saker i Michigan, Georgia, Arizona og Wisconsin.

Sidney Powell spredte en rekke teorier om konspirasjoner rundt valget. Sidney Powell hun ble permanent avstengt av twitter, sammen med Michael T. Flynn, den 8. januar 2021, for å ha fremmet Qanon-konspirasjonsteorier.

Hun samarbeidet med Michael Flynn, som i desember 2020 foreslo at den sittende president skulle innføre unntakstilstand («Martial law»), kontrollere pressen og gjennomføre omvalg under overvåkning av det militære. Trump holdt møte med Flynn og Powell i det ovale kontor i Det hvite hus i desember 2020 for å diskutere handlingsalternativer for Trump; noe som er blitt benektet er at Flynns forslag til unntakstillstand da var oppe til diskusjon.

I januar 2021 ble Powell sammen med Rudy Giuliani saksøkt for 1,3 milliarder dollar for å spre falske anklager om Dominion Voting Systems og deres valg-maskiner. Endelig dom i denne saken ventes først i 2025.

I oktober 2023 erklærte Sidney Powell seg skyldig i å ha forsøkt å undergrave valget i Coffee County i Georgia. Som skyldig unngikk hun fengsel, men fikk 6 års prøvetid, måtte betale 6000$ i bot, skrive en unnskyldning til innbyggerne i Georgia og vitne i fremtidige rettsaker om valgfusk.

Politiske skrifter 
Powell har skrevet kommentarartikler The New York Observer, The Daily Caller, The Hill, National Review, Fox News, og mediaorganissjoner oh konservative innholdsprodusenter. Hun har publisert to bøker:

I tillegg har hun skrevet en rekke artikler og jus i juridiske fagstidsskrifter. Det er for eksempel:

Referanser

Eksterne lenker 
 

Personer fra Durham i Nord-Carolina
Personer fra Raleigh
Advokater fra USA
Forfattere fra USA